પાકિસ્તાન સમર્થિત આતંકી સંગઠન જૈશ-એ-મહંમદના આતંકીઓ દ્વારા પઠાણકોટના એરબેઝ પર કરવામાં આવેલા હુમલા બાદ ફરી એક વખત વિવાદનો મધપુડો છંછેડાયો છે કે પાક. સાથે વાટાઘાટ ચાલુ રાખવી જોઇએ કે નહીં તે અંગે સસ્પેન્સ ઘેરાયું છે. વિરોધ પક્ષ ખાસ કરીને કોંગ્રેસે એવો દાવો કર્યો છે કે પાકિસ્તાન સમર્થિત આતંકીઓ વારંવાર ભારતના વ્યૂહાત્મક સંસ્થાનો અને મહત્ત્વના સ્થળો પર હુમલા કરતા જાય છે ત્યારે તેની સાથે વાતચીત કરવાનો શું મતલબ છે?